Diari Oficial de la Generalitat Valenciana


Sumari del DOGV 7688, del 30-12-2015 (2015/10722)

ORDRE JUS/2684/2015, d'1 de desembre, del Ministeri de Justícia, per la qual es convoca procés selectiu per a l'ingrés pel sistema general d'accés lliure en el Cos de Tramitació Processal i Administrativa de l'Administració de Justícia.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7688

Data del DOGV
:   30-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/10666


Data del document
:   01-12-2015

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/2684/2015, d'1 de desembre, del Ministeri de Justícia, per la qual es convoca procés selectiu per a l'ingrés pel sistema general d'accés lliure en el Cos de Tramitació Processal i Administrativa de l'Administració de Justícia. [2015/10099]  
En compliment del que disposa el Reial Decret 196/2015, de 22 de març, pel qual s'aprova l'oferta d'ocupació pública per a l'any 2015, i a fi d'atendre les necessitats de personal al servei de l'Administració de Justícia.  
Aquest ministeri, fent ús de les competències atribuïdes en la Llei Orgànica 6/1985, d'1 de juliol, del Poder Judicial, i en el Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, de conformitat amb l'Ordre JUS/2170/2015, de 14 d'octubre (BOE 19.10.2015), per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de Justícia, inclosos en el llibre VI de la Llei Orgànica 6/1985, d'1 de juliol, i amb un informe previ favorable de la Direcció General de la Funció Pública, acorda convocar procés selectiu per a ingrés pel sistema general d'accés lliure en el Cos de Tramitació Processal i Administrativa.  
  
La present convocatòria té en compte el principi d'igualtat de tracte entre dones i homes pel que fa a l'accés a l'ocupació pública, d'acord amb l'article 14 de la Constitució espanyola; el Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic; la Llei Orgànica 3/2007, de 22 de març, per a la igualtat efectiva entre dones i homes; i l'Acord del Consell de Ministres, de 20 de novembre de 2015, pel qual s'aprova el II Pla per a la igualtat entre dones i homes en l'Administració General de l'Estat i en els seus organismes públics, i es desenvoluparà d'acord amb les següents  
  
  
Bases comunes  
Les bases comunes per les quals es regirà la present convocatòria són les establides en l'Orde JUS/2170/2015, de 14 d'octubre (BOE 19.10.2015).  
  
Bases específiques  
  
1. Descripció de les places  
1.1. Es convoca procés selectiu d'accés lliure, per a cobrir 376 places de les compreses en l'annex II, apartat «Personal de l'Administració de Justícia», del Reial Decret 196/2015, de 22 de març, pel qual s'aprova l'oferta d'ocupació pública per a l'any 2015, en el Cos de Tramitació Processal i Administrativa (codi de cos 020), a través del sistema d'oposició, amb la distribució territorial següent:  
  
Àmbit territorial Sistema general Reserva persones amb discapacitat  
Andalusia 6 -  
Canàries 46 2  
Catalunya 79 5  
Comunitat Valenciana 35 2  
Madrid 81 5  
Navarra 6 -  
País Basc 42 2  
La Rioja 5 -  
Ministeri de Justícia 57 3  
Total 357 19  
  
  
  
1.2. Del total de les places convocades, se'n reservaran 19, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 %, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos de Tramitació Processal i Administrativa i superen les proves selectives.  
Es consideraran afectats per una discapacitat en grau igual o superior al 33 %, d'acord amb el que disposa l'article 1 del Reial Decret 1414/2006, d'1 de desembre, pel qual es determina la consideració de persona amb discapacitat als efectes del Reial Decret Legislatiu 1/2013, de 29 de novembre, pel qual s'aprova el Text Refós de la Llei general de drets de les persones amb discapacitat i de la seua inclusió social, els pensionistes de la Seguretat Social que tinguen reconeguda una pensió d'incapacitat permanent en el grau de total, absoluta o gran invalidesa, i els pensionistes de classes passives que tinguen reconeguda una pensió de jubilació o de retir per incapacitat permanent per al servei o inutilitat.  
  
Les places reservades a persones amb discapacitat que queden desertes no s'acumularan a les del sistema general.  
Els aspirants que opten per la quota de reserva per a persones amb discapacitat no podran participar per la resta de places del sistema general.  
1.3. Els aspirants podran participar per un únic àmbit territorial, i, en cas de resultar aprovats, obtindran necessàriament destinació dins de l'àmbit territorial pel qual concorren. Les places que queden desertes en un àmbit territorial no es podran acumular a un altre distint.  
1.4. Les presents bases de convocatòria es publicaran de forma simultània en el Boletín Oficial del Estado i en els diaris oficials de les comunitats autònomes on es convoquen places. En el cas que la simultaneïtat esmentada no fóra possible, tots els termes i terminis establits en la present ordre es comptaran a partir de la publicació en el Boletín Oficial del Estado.  
  
2. Procés selectiu  
2.1. El procés selectiu tindrà lloc pel sistema d'oposició, amb els exercicis, valoracions i puntuacions que s'especifiquen en l'annex I-A.  
  
2.2. En cas d'empat, l'orde de puntuació s'establirà com segueix: primarà la nota del primer exercici i, si encara persistira l'empat, primarà la primera lletra del primer cognom començant per la «J», d'acord amb la Resolució de 5 de febrer de 2015, de la Secretaria d'Estat d'Administracions Públiques, per la qual es publica el resultat del sorteig a què es refereix el Reglament general d'ingrés del personal al servei de l'Administració de l'Estat.  
  
3. Programes  
El programa que ha de regir la fase d'oposició es conté en l'Ordre JUS/2171/2015, de 14 d'octubre (BOE 19.10.2015). El contingut del temari per a tots els exercicis de l'oposició s'ajustarà a la normativa publicada en el Boletín Oficial del Estado, en la data de la present convocatòria, encara que no haguera entrat en vigor.  
No obstant això, en matèria de registre civil s'exigirà només la legislació vigent en la data de la convocatòria.  
  
  
4. Titulació i altres requisits de participació  
Per a participar en aquest procés selectiu és necessari complir tots els requisits assenyalats en la base sèptima de les bases comunes i estar en possessió o en condicions d'obtindre, en la data de finalització del termini de presentació de sol·licituds, el títol de batxiller o tècnic. Cal ajustar-se a més al que estableix l'Ordre EDU/1603/2009, de 10 de juny (BOE 17.06.2019), per la qual s'estableixen equivalències amb els títols de graduat en Educació Secundària Obligatòria i de batxiller regulats en la Llei Orgànica 2/2006, de 3 de maig, d'Educació. En el cas de titulacions obtingudes en l'estranger s'haurà d'estar en possessió de la credencial que acredite la seua homologació o convalidació, si és el cas, a efectes acadèmics i professionals. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions del dret de la Unió Europea.  
  
5. Sol·licituds  
5.1. Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives de l'Administració de Justícia, model 790, codi 007, en la part superior del qual figura «Sol·licitud d'admissió a proves selectives de l'Administració de Justícia i liquidació de la taxa de drets d'examen», que estarà disponible en castellà i en les altres llengües oficials de les comunitats autònomes. Aquest model es descarrega gratuïtament de la pàgina web del Ministeri de Justícia (www.mjusticia.gob.es) i de les pàgines web de les comunitats autònomes que ofereixen places i que s'indiquen en la base 6.7.  
5.2. La presentació de la sol·licitud es realitzarà en el termini de 20 dies naturals comptats a partir del 12 de gener de 2016 i es dirigirà a la Secretaria d'Estat de Justícia. La no-presentació d'aquesta dins del termini i en la forma corresponent suposarà l'exclusió de l'aspirant.  
5.3. La presentació, amb el pagament previ de la corresponent taxa, es realitzarà per algun dels mitjans següents:  
a) A través del Registre Electrònic del Ministeri de Justícia en l'adreça d'internet www.mjusticia.gob.es, o pàgines web de les comunitats autònomes que ofereixen places, indicades en la base 6.7 i d'acord amb les instruccions que s'hi indiquen.  
La presentació d'instàncies per aquest sistema comporta necessàriament el pagament telemàtic de la taxa d'examen.  
Els aspirants que, d'acord amb el que disposa la base novena de l'Ordre JUS/2170/2015, de 14 d'octubre (BOE 19.10.2015), per la qual s'estableixen les bases comunes, estiguen exempts del pagament de la taxa o en tinguen dret a la reducció de l'import, no podran fer ús d'aquest sistema i hauran necessàriament de presentar la instància en suport paper, i hauran d'adjuntar la documentació acreditativa del dret a l'exempció o reducció en algun dels registres indicats a continuació.  
  
b) En el Registre General del Ministeri de Justícia, carrer Bolsa, número 8, 28303 Madrid, o en els registres de les delegacions i subdelegacions del Govern de l'Administració General de l'Estat, o en qualsevol dels òrgans o oficines previstos en l'article 38.4 de la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú.  
5.4. Taxa de drets d'examen  
L'import de la taxa per drets d'examen serà de 14,97 - per al torn lliure (7,49 - en cas de dret a reducció del 50 %), i s'abonarà segons s'indica en la base novena de les bases comunes.  
Estan exempts del pagament de la taxa els aspirants que reunisquen els requisits que es detallen en la base novena, punt 6, de les bases comunes que hauran d'acreditar el seu dret a aquesta exempció aportant la documentació que s'indica en el punt cinquè de la base novena esmentada.  
5.5. La sol·licitud s'omplirà d'acord amb les instruccions que hi figuren i es reprodueixen en l'annex III, i, a més, amb les instruccions particulars següents:  
5.5.1. En el requadre 20, relatiu a «Província d'examen», els aspirants faran constar la província entre les següents i conforme a l'àmbit territorial pel qual es presenten, en la capital de les quals desitgen realitzar el primer exercici de l'oposició.  
  
Àmbit territorial Localitat d'examen  
Andalusia Sevilla (41)  
Canàries Las Palmas (35)  
Tenerife (38)  
Catalunya Barcelona (08)  
Comunitat Valenciana València (46)  
Madrid Madrid (28)  
Navarra Navarra - (31) - Pamplona  
País Basc Àlava (01) - Vitòria  
La Rioja La Rioja (26) - Logronyo  
Àmbit de gestió del Ministeri de Justícia. Albacete (02)  
Càceres (10)  
Ceuta (51)  
Madrid (98) - Òrgans centrals  
Melilla (52)  
Múrcia (30)  
Illes Balears - Palma de Mallorca (07)  
Valladolid (47)  
  
  
Els aspirants que en la seua instància de participació inicial no especifiquen l'àmbit pel qual concorren optant per una d'aquestes localitats d'examen o opten per àmbit no convocat, no podran ser admesos.  
  
5.5.2. Per al cas d'aspirants amb discapacitat  
a) Els aspirants amb discapacitat faran constar en el requadre 21 el grau de discapacitat que tinguen reconegut, i en el requadre 23 expressaran les adaptacions de temps i mitjans que pogueren requerir si és el cas, a fi que el tribunal compte amb la necessària informació per a l'adaptació de la realització dels exercicis.  
En aquest cas, hom haurà d'aportar, a més, el dictamen tècnic facultatiu sobre la procedència de l'adaptació sol·licitada, emès per l'òrgan tècnic de valoració que va determinar el grau de discapacitat.  
b) Els aspirants amb grau igual o superior al 33% que opten per les places de la quota de reserva de persones amb discapacitat que s'indiquen en la base 1.2 hauran de fer-ho constar marcant una aspa en la casella 22 «Reserva discapacitat».  
5.5.3. Els aspirants que concórreguen per l'àmbit territorial corresponent a comunitats autònomes amb llengua oficial pròpia, podran acreditar-ne el coneixement per mitjà de dos sistemes:  
a) La realització d'una prova optativa, i en aquest cas escriuran la paraula «Realitza» en el requadre corresponent «Prova optativa d'idioma».  
b) L'acreditació documental del coneixement esmentat, per a la qual cosa hauran d'escriure la paraula «Documenta» en el requadre esmentat, i remetre en el moment oportú i en els termes que preveu aquesta ordre les certificacions acreditatives del coneixement de l'idioma.  
Per a aquells opositors que no tinguen acreditada la puntuació màxima a atorgar per aquest concepte, hi ha la possibilitat d'acollir-se a ambdós sistemes, aportant la certificació corresponent al nivell que tinguen acreditat i presentant-se a l'examen optatiu del nivell immediatament superior. En aquest cas hauran d'escriure en el requadre corresponent «Documenta i realitza»  
De la mateixa manera es procedirà, si és el cas, respecte del coneixement del dret civil foral del País Basc, escrivint en la casella corresponent.  
  
6. Tribunals  
6.1. El tribunal qualificador únic, els tribunals delegats en les comunitats autònomes que convoquen places i les unitats de col·laboració són aquells que figuren en l'annex II d'aquesta convocatòria.  
Si, al llarg del procés selectiu, per renúncia dels interessats, o altres causes justificades fóra necessari substituir a algun o alguns membres dels tribunals o unitats de col·laboració, la substitució tindrà lloc mitjançant ordre ministerial que serà publicada en el Boletín Oficial del Estado.  
6.2. En virtut del que disposa el Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia:  
- Correspon als tribunals qualificadors únics l'elaboració de les proves que hauran de desenvolupar-se, la determinació del calendari de realització d'aquestes i dels criteris de valoració, així com la resolució de totes les consultes que puguen plantejar-se pels distints tribunals delegats.  
- Els tribunals delegats actuaran, en el seu àmbit territorial, per delegació del tribunal qualificador únic, davall la seua dependència i direcció, a fi de garantir la igualtat entre tots els aspirants al llarg del procés selectiu.  
6.3. En les seus d'examen on no radique el tribunal qualificador únic o un tribunal delegat, l'òrgan competent del Ministeri de Justícia nomena a funcionaris de l'Administració General de l'Estat, de l'Administració autonòmica (en ambdós casos que presten serveis en el Ministeri de Justícia o òrgan competent de la comunitat autònoma) o de l'Administració de Justícia, per a col·laborar en el desenvolupament de les dites proves sota la direcció del tribunal qualificador únic o tribunal delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.4. D'acord amb l'article 14 de la Constitució espanyola, els tribunals vetlaran per l'estricte compliment del principi d'igualtat d'oportunitats entre ambdós sexes.  
6.5. Els tribunals tindran la categoria segona de les previstes en l'annex IV del Reial Decret 462/2002, de 24 de maig, sobre indemnitzacions per raó del servei.  
6.6. La informació sobre aquestes proves selectives es facilitarà en: Ministeri de Justícia, Secretaria d'Estat de Justícia, carrer San Bernardo, 21 (telèfon 132 379 053 i 559 724 905); la pàgina web del Ministeri de Justícia (www.mjusticia.gob.es); el punt d'accés general del Ministeri d'Hisenda i Administracions Públiques (www.administracion.gob.es); les gerències territorials del Ministeri de Justícia i els òrgans competents de les comunitats autònomes on es convoquen places. També es podrà utilitzar el formulari de contacte a què s'accedeix a través de la pàgina web del Ministeri de Justícia.  
6.7. Als efectes de comunicacions i la resta d'incidències, la seu del tribunal qualificador únic serà: carrer San Bernardo, 21, 28864 Madrid (Telèfon: 521 954 591 i 726 985 878). Els tribunals delegats tenen les seus següents:  
7. Desenvolupament del procés selectiu  
7.1. Ordre d'actuació  
L'ordre d'actuació dels opositors, en tots els àmbits territorials, s'iniciarà alfabèticament pel primer de la lletra «J», segons el que estableix la Resolució de la Secretaria d'Estat per a la Funció Pública, de 5 de febrer de 2015 (BOE 11.02.2015).  
7.2. Durada del procés selectiu  
Llevat que concórrega causa objectiva que ho justifique, apreciada per la Secretaria d'Estat de Justícia, oït el tribunal qualificador únic, el procés selectiu tindrà una durada màxima de sis mesos comptats a partir de la data de realització del primer exercici fins a la data de nomenament com a funcionari de carrera.  
7.3. Els exercicis de la fase d'oposició són els que es detallen en l'annex I-A d'aquesta convocatòria.  
El primer exercici tindrà lloc en la mateixa data i hora en totes les seus d'examen i dins dels 45 dies següents a la publicació de la resolució per la qual s'eleva a definitiva la relació d'admesos i exclosos. La convocatòria, indicant data, hora i llocs de celebració, serà publicada en el Boletín Oficial del Estado.  
Conclòs el primer exercici, el tribunal farà públiques en la pàgina web del Ministeri de Justícia (www.mjusticia.gob.es) i pàgines web de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda, i citaran els inclosos en aquestes per a la realització del següent exercici.  
Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu.  
Finalitzats tots els exercicis de l'oposició, el tribunal qualificador únic farà públiques, pel mateix mitjà, les relacions d'aprovats de cada àmbit territorial que han superat l'oposició.  
Els opositors inclosos en aquestes relacions i que es presenten per algun dels àmbits territorials amb llengua oficial pròpia, que hagueren fet constar en la seua instància la seua opció d'acreditar documentalment el seu coneixement, aportaran en el termini de 10 dies hàbils les certificacions acreditatives corresponents en la seu del tribunal delegat competent, indicada en la base 6.7.  
Els aspirants que concórreguen per l'àmbit del País Basc aportaran en aquest mateix termini i si és el cas la documentació acreditativa dels seus coneixements del dret civil foral.  
7.4. Embaràs de risc i part  
Si alguna de les aspirants no poguera completar el procés selectiu a causa d'embaràs de risc o part, degudament acreditat, la seua situació quedarà condicionada a la seua finalització i a la superació de les fases que hagen quedat ajornades, i no es podran demorar aquestes de manera que es menyscabe el dret de la resta dels aspirants a una resolució del procés ajustada a temps raonables, la qual cosa haurà de ser valorada pel tribunal qualificador únic. En tot cas la seua realització tindrà lloc abans de la publicació de la llista d'aspirants que han superat el procés selectiu.  
7.5. Valoració del coneixement de les llengües oficials pròpies de les comunitats autònomes i del dret civil foral de la comunitat autònoma del País Basc  
Conclosos els exercicis obligatoris de l'oposició, els aspirants compresos en la relació d'aprovats que concórreguen per àmbit territorial amb llengua autonòmica pròpia, seran citats a comparéixer per a la realització de l'exercici de caràcter optatiu, no eliminatori, que acredite el coneixement de la llengua esmentada, si així ho hagueren sol·licitat en la seua instància. Paral·lelament, el tribunal delegat corresponent procedirà a la valoració de la documentació acreditativa del coneixement de l'idioma, que s'haguera presentat oportunament, pels opositors que hagen optat per acreditar-ne documentalment el coneixement.  
  
Per a aquells opositors que, d'acord amb el que disposa la base 5.5.3, hagen optat per ambdós sistemes, la puntuació atorgada serà la més alta que si és el cas corresponga, sense que en cap cas puga ser acumulativa.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I-B) d'aquesta convocatòria i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es procedirà per a la valoració dels coneixements del dret civil foral de la comunitat autònoma del País Basc.  
7.6. Una vegada acabada l'oposició el tribunal elevarà al Ministeri de Justícia una proposta amb la relació d'aprovats, en cada àmbit territorial, el nombre de la qual no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'ordre, nom i cognoms, DNI, puntuació obtinguda en cada un dels exercicis, total de tots els exercicis obligatoris. Junt amb aquesta nota total, però separada d'aquesta i sense sumar-se a aquella, figurarà, si és el cas, l'obtinguda en la llengua oficial, diferent del castellà de la comunitat autònoma per l'àmbit territorial de la qual concorre, i l'obtinguda pel coneixement del dret civil foral de la comunitat autònoma del País Basc.  
  
En el cas que algun dels aspirants amb discapacitat, que s'haja presentat per aquesta quota de reserva, superara els exercicis corresponents però no obtinguera plaça, i la seua puntuació fóra superior a l'obtinguda pels aspirants del torn general, serà inclòs pel seu ordre de puntuació en aquest torn.  
En aquest mateix moment, el Ministeri de Justícia i les comunitats autònomes competents oferiran les destinacions disponibles en cada àmbit territorial.  
  
8. Presentació de documentació  
8.1. Els aspirants que figuren en la relació definitiva d'aprovats, en el termini de 20 dies naturals comptats a partir de la publicació d'aquesta en el Boletín Oficial del Estado i diaris oficials de les comunitats autònomes on es convoquen places, presentaran en el Registre General del Ministeri de Justícia, Secretaria d'Estat de Justícia, carrer Bolsa, número 8, 28651 Madrid, o pels mitjans previstos en l'article 38 de la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú, en la seua versió donada per la Llei 4/1999, de 13 de gener, la documentació següent:  
  
a) Sol·licitud de destinació, ajustada als requeriments que, si és el cas, s'establisquen en l'oferta d'ocupació pública publicada pel Ministeri de Justícia i les comunitats autònomes competents.  
b) Certificat mèdic acreditatiu de no patir malaltia ni defecte físic o psíquic que impossibilite per a l'exercici de les funcions pròpies del cos de tramitació processal i administrativa, expedit pel facultatiu de medicina general del Sistema Nacional de Salut que li corresponga a l'interessat.  
c) Els aspirants que tinguen la condició legal de persones amb discapacitat, amb grau igual o superior al 33 per 100 hauran de presentar certificació dels òrgans competents, que acredite tal condició i la seua capacitat funcional per a exercir les tasques i funcions pròpies del Cos de Tramitació Processal i Administrativa.  
d) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà de procediment disciplinari del servei de qualsevol de les administracions públiques, llevat que haguera sigut rehabilitat (annex IV).  
El certificat d'antecedents penals serà aportat d'ofici pel Ministeri de Justícia, d'acord amb el que preveu l'article 35.f de la Llei 30/1992, de 26 de novembre.  
e) Els aspirants que, en la seua sol·licitud de participació inicial, no hagen prestat expressament el seu consentiment perquè les seues dades d'identitat personal i els referits a les seues titulacions o certificacions acadèmiques puguen ser verificats d'ofici per l'òrgan instructor d'aquest procés selectiu, hauran d'aportar també:  
- Dues fotocòpies del document nacional d'identitat, o equivalent.  
  
- Fotocòpia compulsada del títol exigit en la convocatòria o certificat acadèmic acreditatiu de tindre aprovades totes les assignatures que el capaciten per a la seua obtenció, i haurà d'adjuntar el resguard justificatiu d'haver abonat els drets per a la seua expedició.  
f) En el cas de titulacions obtingudes en l'estranger haurà de presentar-se fotocòpia compulsada de la documentació que n'acredite l'homologació.   
8.2. Davant de la impossibilitat, degudament justificada, de presentar els documents expressats en l'apartat anterior, podrà acreditar-se que es posseeixen les condicions exigides en la convocatòria per mitjà de qualsevol mitjà de prova admissible en dret.  
8.3. Els aspirants que tingueren la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar el certificat del ministeri o organisme de què depenga, pel qual s'acredite la seua condició i requisits per a ser nomenat funcionari del Cos de Tramitació Processal i Administrativa de l'Administració de Justícia.  
  
8.4. Els qui, dins del termini fixat, i excepte causa de força major, no presentaren la documentació o del seu examen es deduïra que no tenen algun dels requisits establits, no podran ser nomenats funcionaris i quedaran anul·lades les seues actuacions, sense perjuí de la responsabilitat en què hagueren pogut incórrer per falsedat en la sol·licitud inicial.  
  
En aquest últim cas, o en el supòsit de renúncia d'algun dels aspirants, i sempre que el tribunal haguera proposat tants aspirants com a places convocades, el Ministeri de Justícia requerirà a aquest últim relació complementària d'aspirants que, havent superat tots els exercicis, seguisquen als proposats fins a completar el total de places convocades.  
  
En aquest supòsit els aspirants inclosos en aquesta relació complementària hauran de presentar la documentació acreditativa que es detalla en aquesta mateixa base, en el termini de cinc dies hàbils des de la publicació en la pàgina web del Ministeri de Justícia.  
Els opositors afectats, que concórreguen per algun dels àmbits territorials que tinguen establida la valoració de llengua oficial pròpia o dret foral, seran convocats, si és el cas, a la realització de la corresponent prova optativa o els serà incorporada la puntuació que corresponga a l'acreditació documental que haguera aportat.  
  
9. Nomenament  
Comprovat que els aspirants, el nombre dels quals no podrà superar en cap cas el de places convocades en cada àmbit territorial, reuneixen els requisits de la base 4 de la present ordre i de la sèptima de les bases comunes, seran nomenats funcionaris de carrera, mitjançant ordre del Ministeri de Justícia, que serà publicada en el Boletín Oficial del Estado i diaris oficials de les comunitats autònomes competents.  
Donat el caràcter nacional del Cos de Tramitació Processal i Administrativa, per al nomenament com a funcionaris de carrera es confeccionaran dues llistes en cada àmbit territorial: una en què es consignaran les puntuacions obtingudes en les fases comunes i obligatòries del procés selectiu, i una altra amb especificació de la puntuació obtinguda en la prova de llengua oficial pròpia de les comunitats autònomes i del dret civil foral de la comunitat autònoma del País Basc.  
  
  
10. Norma final  
Al present procés selectiu li seran aplicables la Llei Orgànica 6/1985, d'1 de juliol, del Poder Judicial; el Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia; el Reial Decret 196/2015, de 22 març, pel qual s'aprova l'oferta d'ocupació pública per a l'any 2015; la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú, en la seua versió donada per la Llei 4/1999, de 13 de gener; l'Ordre JUS/2170/2015, de 14 d'octubre (BOE 19.10.2015), per la qual s'estableixen les bases comunes que regiran els processos selectius per a ingrés o accés en els cossos de funcionaris al servei de l'Administració de Justícia; i el que disposa la present ordre de convocatòria.  
  
Amb caràcter supletori, en allò no previst en aquesta convocatòria, caldrà ajustar-se a les disposicions del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic, i la resta de normativa vigent en la matèria.  
  
Contra la present convocatòria, i tots els actes administratius que se'n deriven, podrà interposar-se, amb caràcter potestatiu, recurs de reposició davant el ministre de Justícia en el termini d'un mes des de la publicació, o bé recurs contenciós administratiu en el termini de dos mesos des de la publicació davant dels jutjats centrals contenciosos administratius, de conformitat amb el que disposa la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú, i la Llei 29/1998, de 13 de juliol, reguladora de la jurisdicció contenciosa administrativa. En cas d'interposar recurs de reposició, no es podrà interposar un recurs contenciós administratiu fins que aquell siga resolt expressament o se n'haja produït la desestimació presumpta.  
  
Així mateix, la Secretaria d'Estat de Justícia podrà, si és el cas, procedir a la revisió de les resolucions del tribunal, d'acord amb el que preveu l'esmentada Llei 30/1992, de 26 de novembre.  
  
Madrid, 1 de desembre de 2015.- El ministre de Justícia, p. D. (Ordre JUS/696/2015, 16.04.2015), la secretària d'Estat de Justícia: Carmen Sánchez-Cortés Martín.  
  
  
Índex d'annexos  
  
Annex I. Descripció del procés selectiu.  
I-A. Oposició: exercicis obligatoris.  
I-B. Avaluació del coneixement de les llengües oficials pròpies de les comunitats autònomes i del dret civil foral de la comunitat autònoma del País Basc.  
Annex II. Tribunals.  
Annex III. Instruccions d'ompliment de la instància.  
Annex IV. Model de declaració jurada.  
  
  
ANNEX I  
Descripció del procés selectiu  
  
I-A. Oposició: exercicis obligatoris.  
1. L'oposició estarà formada pels següents exercicis:  
1.1. Primer exercici. Constarà de dues proves; ambdues obligatòries i eliminatòries, que tindran lloc en el mateix dia i hora en totes les seus d'examen, en un únic acte d'examen, una a continuació de l'altra.  
  
1.1.1. Primera prova de caràcter teòric, escrit i eliminatori, consistirà a contestar un qüestionari test sobre les matèries del programa detallat en l'Ordre JUS/2171/2015, de 14 d'octubre (BOE 19.10.2015), per a l'accés per torn lliure. Constarà de 100 preguntes vàlides amb quatre respostes alternatives de les quals només una és la correcta.  
  
La durada de la prova serà de 75 minuts, i es qualificarà de 0 a 100 punts.  
Les preguntes encertades es valoraran amb 1 punt; les preguntes no encertades descomptaran 0,25 punts; les preguntes no contestades no seran puntuades.  
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.  
El qüestionari proposat pel tribunal constarà de 104 preguntes, sent les 100 primeres ordinàries i avaluables i les quatre últimes de reserva. En el cas en què, celebrat l'examen, el tribunal haja d'anul·lar una o diverses preguntes ordinàries, establirà en el mateix acord la substitució als efectes de la seua avaluació de les anul·lades per altres tantes de reserva, pel seu ordre.  
El tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquesta prova en cada àmbit territorial, puntuació que mai podrà ser inferior a 50 punts, i farà públic el dit acord. Els opositors que no aconseguisquen la puntuació mínima esmentada, tindran la consideració de suspesos i no els serà corregida la segona prova ni seran convocats al segon exercici de l'oposició.  
1.1.2. Segona prova. De caràcter pràctic, escrit i eliminatori. Consistirà a contestar 20 preguntes tipus test referides a un cas pràctic que plantejarà el tribunal.  
La durada de la prova serà de 30 minuts i es qualificarà de 0 a 40 punts, a raó de 2 punts per pregunta encertada. Les preguntes no encertades descomptaran 0,50 punts, i les no contestades descomptaran 0,25 punts. Per a superar la prova caldrà un mínim de 20 punts. Els opositors que no aconseguisquen aquesta puntuació mínima tindran la consideració de no aptes, i no seran convocats al segon exercici.  
El tribunal proposarà un qüestionari de 21 preguntes, 20 ordinàries i una de reserva i, en cas d'anul·lació d'una de les ordinàries, el tribunal en l'acord d'anul·lació establirà que puntue, en compte de l'anul·lada, la pregunta de reserva.  
1.2. Segon exercici. Consistirà a reproduir en ordinador/processador de textos un text en Microsoft Word amb els requeriments de presentació que el tribunal determine.  
El segon exercici se celebrarà en la mateixa data i hora en totes les seus d'examen. No obstant això, el tribunal qualificador podrà establir diversos torns a celebrar el mateix dia, o en dies consecutius, en aquelles seus d'examen en què poguera ser necessari, en funció de la disponibilitat d'aules dotades de l'equipament informàtic necessari.  
La durada d'aquest exercici serà de 15 minuts i es puntuarà entre 0 i 60 punts.  
S'hi valoraran dos aspectes: la velocitat i el format. En el concepte «velocitat» es valoraran les pulsacions brutes així com els errors i omissions en la transcripció del text que restaran pulsacions i permetran trobar les pulsacions netes. En el concepte «format» es valoraran els elements de composició i presentació del document que el tribunal determine. Abans de la celebració de l'exercici i, segons la dificultat i característiques del text que haja decidit seleccionar per a la seua transcripció, el tribunal qualificador únic farà públic en la pàgina web del Ministeri de Justícia el barem que s'aplicarà per a la seua correcció i en el qual es determinaran de manera concreta i detallada les penalitzacions per errors o omissions que s'aplicaran en el concepte «velocitat», i el percentatge màxim d'errors o omissions sobre el total de pulsacions que serà compatible amb l'aprovat. Es determinaran així mateix els elements que seran susceptibles de valoració com a «format» i la puntuació a atorgar per cada un d'aquests.  
Celebrat l'examen, el tribunal, a la vista del nombre i nivell de coneixements dels aspirants, decidirà quin és el mínim de puntuació exigit en cada un dels dos conceptes valorables per a superar el segon exercici en cada àmbit territorial. Aquesta puntuació, sumats ambdós conceptes, mai no podrà ser inferior a 30 punts.  
1.3. La qualificació de la fase d'oposició vindrà donada per la suma de les qualificacions obtingudes en cada un dels exercicis.  
1.4. Reserva de notes. Als aspirants que concórreguen pel torn de reserva per a persones amb discapacitat i que obtinguen en qualsevol d'aquests exercicis una puntuació igual o superior al 60 % de la nota màxima possible prevista en els paràgrafs que antecedeixen, se'ls conservarà la nota per a la convocatòria immediatament posterior sempre que el contingut del temari, els exercicis i el seu mode de qualificació siguen idèntics.  
  
I-B. Avaluació del coneixement de les llengües oficials pròpies de les comunitats autònomes i del dret civil foral de la comunitat autònoma del País Basc  
1. Coneixement de les llengües oficials pròpies de les comunitats autònomes  
Per als opositors que concórreguen per algun dels àmbits territorials corresponents a comunitats autònomes amb llengua oficial pròpia i que així ho hagueren fet constar en la seua sol·licitud de participació, finalitzada la fase d'oposició i establides les llistes d'aprovats que hagueren obtingut plaça, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de la dita comunitat, per mitjà de les certificacions que hagen presentat oportunament, o per mitjà de la realització d'una prova de nivell de coneixements.  
La puntuació de la valoració del coneixement de la llengua oficial de comunitat autònoma només serà aplicable en l'àmbit de la comunitat autònoma respectiva només als efectes d'establir el número d'ordre en la relació d'aprovats dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en els exercicis obligatoris.  
Es qualificarà amb un màxim de 18 punts d'acord amb el nivell de coneixements demostrats per l'aspirant i els criteris de valoració establits a continuació:  
  
En la comunitat autònoma de Catalunya:  
De conformitat amb el Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català (DOGC 6536, 09.01.2014), i el Decret 180/2014, de 30 de desembre, sobre el certificat de coneixements de llenguatge jurídic (nivell J) (DOGC 6780, 31.12.2014), el coneixement oral i escrit del català i el coneixement del llenguatge jurídic (nivell J) degudament acreditats per mitjà de certificació de la Direcció General de Política Lingüística i pel Centre d'Estudis Jurídics i Formació Especialitzada o equivalents, suposa el reconeixement, només a aquests efectes, de fins a 18 punts segons el nivell de coneixements acreditats en els termes següents:  
1. Certificat de Nivell B2 (fins a gener de 2014, nivell B) o títols homologats: 6 punts.  
2. Certificat de Nivell C1 (fins a gener de 2014, nivell C) o títols homologats: 12 punts.  
3. Certificat del Nivell C2 (fins a gener de 2014 nivell D) o títols homologats: 18 punts.  
4. Certificat de coneixement de llenguatge jurídic nivell J: 18 punts.  
  
  
En l'àmbit del País Basc:  
D'acord amb el que estableix el Decret 86/1997, de 15 d'abril, pel qual es regula el procés de normalització de l'ús de l'eusquera en les administracions públiques de la comunitat autònoma d'Euskadi, i el Decret 174/2010, de 29 de juny, de Normalització Lingüística de l'Administració de Justícia a la comunitat autònoma d'Euskadi.  
Perfil lingüístic 2: 6 punts.  
Perfil lingüístic 3: 12 punts.  
Perfil lingüístic 4: 18 punts.  
  
En l'àmbit de la Comunitat Foral de Navarra:  
En les zones bascòfona i mixta que determina l'article 5 de la Llei Foral 18/1986, de 15 de desembre, del basc, de conformitat amb el que estableix el Decret Foral 55/2009, de 15 de juny (Boletín Oficial de Navarra 81, 03.07.2009), i la Resolució 210/2010, de 13 de setembre (Boletín Oficial de Navarra 117, 27.09.2010), el coneixement oral i escrit del basc degudament acreditat per mitjà de certificació de superació de cada un dels nivells, expedit pel Servei de Basc i Idiomes Comunitaris de l'Institut Navarrés d'Administració Pública o equivalent, suposa el reconeixement a aquests sols efectes de fins a 18 punts, segons el nivell de coneixements acreditat en els termes següents:  
  
1. Certificat de nivell 3 o títols equivalents: 6 punts.  
2. Certificat de nivell 4 o títols equivalents: 12 punts.  
3. Certificat de nivell 5 o títols equivalents: 18 punts.  
  
En l'àmbit de la Comunitat Autònoma Valenciana:  
Certificat de grau elemental: 6 punts.  
Certificat de grau mitjà: 12 punts.  
Certificat de grau superior: 18 punts.  
L'acreditació documental del coneixement del valencià s'efectuarà per mitjà de l'aportació del corresponent certificat expedit o homologat per la Junta Qualificadora de Coneixements de Valencià.  
  
  
2. Avaluació dels coneixements del dret civil foral de la comunitat autònoma del País Basc  
Per als aspirants que concórreguen per l'àmbit territorial de la comunitat autònoma del País Basc, que així ho hagueren fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del dret civil especial i foral del País Basc, i s'atorgaran per aquest concepte 6 punts, que es reflectiran en tot cas separats dels obtinguts en els exercicis obligatoris, i només produiran efectes per a establir l'ordre de prelació dins de l'àmbit territorial de la comunitat autònoma del País Basc.  
Criteris de valoració:  
A) La documentació vàlida per a aquells opositors que opten per l'acreditació documental, és la següent:  
1. Llicenciatura en Dret, havent cursat com a assignatures:  
a. Dret Civil Foral i Autonòmic del País Basc.  
I. UD, Pla 1953: 90 hores.  
II UD, Pla 1998: 60 hores.  
b. Dret civil foral del País Basc 1.  
I. UD, Pla 1993: 30 hores.  
2. Grau en Dret, havent cursat com a assignatura Dret Civil i Autonòmic Basc (6 crèdits).  
3. Màster en Dret Civil Foral i Autonòmic del País Basc: 540 hores (54 crèdits).  
4. Diploma d'especialització en Dret Civil Foral del País Basc, presencial: 220 hores (22 crèdits).  
5. Diploma d'especialització en Dret Civil Basc, en línia: 210 hores (21 crèdits).  
6. Doctorat en Dret (mínim 60 hores: 6 crèdits).  
a. Títol de Doctor en Dret, amb tesi sobre dret civil foral del País Basc.  
b. Cursos de doctorat en Dret sobre dret civil foral del País Basc.  
  
B) Per a aquells opositors que opten per realitzar l'examen, aquest consistirà en la contestació a un qüestionari tipus test de 40 preguntes amb quatre respostes alternatives, de les quals només una és correcta.  
Les respostes encertades es valoraran amb 1 punt. Les respostes incorrectes o les preguntes no contestades no seran puntuades. Per a superar l'exercici és necessari obtindre un mínim de 20 punts.  
El qüestionari versarà sobre el temari següent:  
  
Temari per a examen  
  
1. Competència de la comunitat autònoma del País Basc en matèria de dret civil foral. Lleis sobre el dret civil foral del País Basc. Fonts del dret civil foral; sistema de fonts, el dret supletori. Naturalesa de les lleis del dret civil foral basc.  
2. Fur civil de Biscaia. Àmbit territorial i personal: l'Infançonat i les viles. Biscaïns aforats i no aforats. Obligacions dels biscaïns. Drets dels biscaïns no aforats. Nacionalitat i veïnatge dels estrangers a Biscaia. Conflictes de lleis, criteris.  
3. Fur civil de Biscaia. La troncalitat: definició. Drets i obligacions de la troncalitat. Veïnatge civil i troncalitat. Saca foral: adquisició preferent, béns a què s'afecta, crides i taxació; la saca, casos en què escau.  
4. Fur civil de Biscaia. Successió forçosa: legítima i legitimaris, l'apartament. Drets dels tronquers, ordre de succeir. Successió abintestat: ordre de succeir. Successió testada: formes testamentàries pròpies del dret civil foral basc. El poder testatori.  
5. Fur civil de Biscaia. Règim econòmic matrimonial: fixació i variació. Règim legal supletori, i normes per a la seua determinació. Comunicació foral, naixement i consolidació i cessament. Comunicació foral, causa de cessament. Administració i disposició dels béns constant matrimoni. Extinció del règim econòmic.  
  
6. Fur civil d'Àlava. Àmbit territorial i personal. Règim successori d'Ayala, l'usdefruit poderós.  
7. Fur civil de Guipúscoa. Àmbit territorial, personal i funcional. Successions. Ordenació successòria del caseriu per causa de mort.  
  
  
ANNEX II  
Tribunals  
  
Cos de Tramitació Processal i Administrativa, accés lliure  
  
Tribunal qualificador únic  
  
Tribunal titular  
Presidenta: Elena Raquel González Bayón, magistrada.  
Vocals:  
Carmen Calvo Velasco, lletrada de l'Administració de Justícia.  
Teresa Sánchez Núñez, lletrada de l'Administració de Justícia.  
Guadalupe Seijas Fernández, funcionària del subgrup A2 destinada en el Ministeri de Justícia.  
Estela Blázquez Noya, funcionària del Cos de Tramitació Processal i Administrativa.  
María del Mar Bles Pérez, funcionària del Cos de Tramitació Processal i Administrativa.  
Secretari: Fernando Sancho Gordo, funcionari del subgrup A2 destinat en el Ministeri de Justícia.  
  
Tribunal suplent  
Presidenta: María Belén Sánchez Hernández, magistrada.  
Vocals:  
Resurrección Utrilla Hernán, lletrada de l'Administració de Justícia.  
  
Miguel Anaya del Olmo, lletrat de l'Administració de Justícia.  
Jesús Martos Maldonado, funcionari del subgrup A2 destinat en el Ministeri de Justícia.  
Juan Carlos Galán, funcionari del Cos de Tramitació Processal i Administrativa.  
M.ª Esther Lobe Barbero, funcionària del Cos de Tramitació Processal i Administrativa.  
Secretari: Francisco Javier Pérez Prosa, funcionari del subgrup C1 destinat en el Ministeri de Justícia  
  
  
Tribunal Delegat d'Andalusia  
  
Tribunal titular  
President: Francisco Manuel Gutiérrez Romero, magistrat.  
Vocals:  
M.ª Auxiliadora Ariza Fernández, lletrada de l'Administració de Justícia.  
Ana M.ª Gullón Gullón, lletrada de l'Administració de Justícia.  
Carlos Simón Ferrer, funcionari del subgrup A1 de la comunitat autònoma.  
María Isabel Casado Espínola, funcionària del Cos de Tramitació Processal i Administrativa.  
Concepción Mora López de Cervantes, funcionària del Cos de Tramitació Processal i Administrativa.  
Secretària: Rosario Salas Vidal, funcionària del subgrup A1 de la comunitat autònoma.  
  
Tribunal suplent  
Presidenta: Carmen Jesús Ruiz Mesa, magistrada.  
Vocals:  
Ana María Alfaro Rojas, lletrada de l'Administració de Justícia.  
Josefa María Picamill Vela, lletrada de l'Administració de Justícia.  
Carmen León Bertrand, funcionària del subgrup A1 de la comunitat autònoma.  
Fernando Humanes Lozano, funcionari del Cos de Tramitació Processal i Administrativa.  
Manuel Domínguez Bernal, funcionari del Cos de Tramitació Processal i Administrativa.  
Secretari: Aurelio Palanque Yagüe, funcionari del subgrup A2 de la comunitat autònoma.  
  
Tribunal Delegat de Canàries  
  
Tribunal titular  
President: Secundino Alemany Almeida, magistrat.  
Vocals:  
Yolanda Zafra Barranco, lletrada de l'Administració de Justícia.  
Eva M.ª Hernández Burgos, lletrada de l'Administració de Justícia.  
José Carlos Reyes Arencibia, funcionari del subgrup C1 de la comunitat autònoma.  
María Isabel Alvarado López, funcionària del Cos de Tramitació Processal i Administrativa.  
Ricardo Sáez Rivero, funcionari del Cos de Tramitació Processal i Administrativa.  
Secretària: Celia Naranjo García, funcionària del subgrup C1 de la comunitat autònoma.  
  
Tribunal suplent  
President: Cosme Antonio López Rodríguez, magistrat.  
Vocals:  
Carmen Rosa Puebla Soto, lletrada de l'Administració de Justícia.  
Gisela Cifrián Gil, lletrada de l'Administració de Justícia.  
Alicia Martínez Martínez, funcionària del subgrup C1 de la comunitat autònoma.  
Ángel Sanmartín Pérez, funcionari del Cos de Tramitació Processal i Administrativa.  
Juana Rosa Rivero Rodríguez, funcionària del Cos de Tramitació Processal i Administrativa.  
Secretària: Delia Melián Aguiar, funcionària del subgrup C1 de la comunitat autònoma.  
  
  
Tribunal Delegat de Catalunya  
  
Tribunal titular  
President: Joan Francesc Uría Martínez, magistrat.  
Vocals:  
Blanca Urios Jover, lletrada de l'Administració de Justícia.  
Pablo González Amorrich, lletrat de l'Administració de Justícia.  
Núria Grau Casanova, funcionària del subgrup A1 de la comunitat autònoma.  
David Boch Baena, funcionari del Cos de Tramitació Processal i Administrativa.  
José López Ferrero, funcionari del Cos de Tramitació Processal i Administrativa.  
Secretària: Nuria Pastors Fernández, funcionària del subgrup A1 de la comunitat autònoma.  
  
Tribunal suplent  
President: Francesc Xavier González de Rivera Serra, magistrat.  
  
Vocals:  
Baltasar Martínez Collado, lletrat de l'Administració de Justícia.  
M.ª Luz Carballo Vega, lletrada de l'Administració de Justícia.  
Sergi García Lorente, funcionari del subgrup A1 de la comunitat autònoma.  
Encarna Serrano Cespedosa, funcionària del Cos de Tramitació Processal i Administrativa.  
David Barragán Fernán, funcionari del Cos de Tramitació Processal i Administrativa.  
Secretària: Montserrat Llorach Boladeras, funcionària del subgrup A2 de la comunitat autònoma.  
Tribunal Delegat de la Comunitat de Madrid  
  
Tribunal titular  
President: Juan José Escalonilla Morales, magistrat.  
Vocals:  
M.ª José Moure Lorenzo, lletrada de l'Administració de Justícia.  
Elena Oca de Zallas, lletrada de l'Administració de Justícia.  
Yolanda Álvarez Rosa, funcionària del subgrup A2 de la comunitat autònoma.  
Oscar Mir Cebrián, funcionari del Cos de Tramitació Processal i Administrativa.  
Juan José Carral Iglesias, funcionari del Cos de Tramitació Processal i Administrativa.  
Secretària: Carmen Calvo Domínguez, funcionària del subgrup A2 de la comunitat autònoma.  
  
Tribunal suplent  
Presidenta: Beatriz López Frango, magistrada.  
Vocals:  
Pedro José Hernández Gallego, lletrat de l'Administració de Justícia.  
Antonio Gutiérrez López, lletrat de l'Administració de Justícia.  
M.ª Gràcia Albalá Hernández, funcionària del subgrup A1 de la comunitat autònoma.  
Olga Silvia Nieto Palomo, funcionària del Cos de Tramitació Processal i Administrativa.  
M.ª Carmen Bermúdez Abril, funcionària del Cos de Tramitació Processal i Administrativa.  
Secretària: Ana M.ª Bernardo Pérez, funcionària del subgrup A2 de la comunitat autònoma.  
  
  
Tribunal Delegat de la Comunitat Valenciana  
  
Tribunal titular  
President: Gonzalo Sancho Cerdá, magistrat.  
Vocals:  
Mirian Muñoz Peiró, lletrada de l'Administració de Justícia.  
Domingo Fernández Soriano, lletrada de l'Administració de Justícia.  
Alberto Navarro Bustamante, funcionari del subgrup C1 de la comunitat autònoma.  
Juan José González Iranzo, funcionari del Cos de Tramitació Processal i Administrativa.  
Patricia Gómez-Caraballo Soria, funcionària del Cos de Tramitació Processal i Administrativa.  
Secretari: Luis Miguel Torres Monteagudo, funcionari del subgrup A1 de la comunitat autònoma.  
  
Tribunal suplent  
Presidenta: Beatriz Sarrión Martí, jutgessa.  
Vocals:  
Susana Ochoa Eguizábal, lletrada de l'Administració de Justícia.  
José Esteban Briz Recio, lletrat de l'Administració de Justícia.  
Carlos Jesús López Rodas, funcionari del subgrup C1 de la comunitat autònoma.  
Desamparados Esteve Díaz-Madroñero, funcionària del Cos de Tramitació Processal i Administrativa.  
Raquel Cervera Daries, funcionària del Cos de Tramitació Processal i Administrativa.  
Secretari: Basilio Fernández Manteca, funcionari del subgrup A1 de la comunitat autònoma.  
  
  
Tribunal Delegat de Navarra  
  
Tribunal titular  
Presidenta: María Alemany Ezcaray, magistrada.  
Vocals:  
Elena María Daniel del Valle, lletrada de l'Administració de Justícia.  
Maite Arenaza Sarasola, lletrada de l'Administració de Justícia.  
Eneko Ardaiz Ganuza, funcionari del subgrup A2 de la Comunitat Foral de Navarra.  
Ramona Domínguez Fernández, funcionària del Cos de Tramitació Processal i Administrativa.  
Rafael Molinero Cáncer, funcionari del Cos de Tramitació Processal i Administrativa.  
Secretari: Ángel Javier Carrica Arrese, funcionari subgrup A1 de la Comunitat Foral de Navarra.  
  
Tribunal suplent  
President: Emilio Labella Osés, magistrat.  
Vocals:  
Sara Otero del Amo, lletrada de l'Administració de Justícia.  
Marta Carmen Murillo Edo, lletrada de l'Administració de Justícia.  
  
Silvia Iriguíbel Aguadero, funcionària del subgrup A2 de la Comunitat Foral de Navarra.  
Josefina Iglesias Gómez, funcionària del Cos de Tramitació Processal i Administrativa.  
Ángel García Ballesteros, funcionari del Cos de Tramitació Processal i Administrativa  
Secretari: Francisco Javier Izquierdo Lezaun, funcionari del subgrup C1 de la Comunitat Foral de Navarra.  
  
  
Tribunal Delegat del País Basc  
  
Tribunal titular  
Presidenta: Beatriz Eva Román Gobernado, magistrada.  
Vocals:  
Jesús Sevillano Hernández, lletrat de l'Administració de Justícia.  
Concepción Urbieta Laviada, lletrada de l'Administració de Justícia.  
Marian Esteban Martínez, funcionària del subgrup A2 de la comunitat autònoma.  
Elena Durana Vegas, funcionària del Cos de Tramitació Processal i Administrativa.  
Teresa Hervias Hervias, funcionària del Cos de Tramitació Processal i Administrativa.  
Secretària: Marian Arin Arrieta, funcionària del subgrup A2 de la comunitat autònoma.  
  
Tribunal suplent  
Presidenta: Ana Jesús Zulueta Álvarez, magistrada.  
Vocals:  
M.ª Jesús Arizaga Ziordia, lletrada de l'Administració de Justícia.  
Visitación Fernández Gómez de Cadiñanos, lletrada de l'Administració de Justícia.  
Ion Andoni Porturas Izaguirre, funcionari dels subgrup C1 de la comunitat autònoma.  
Isabel Bizcarra Encuentra, funcionària del Cos de Tramitació Processal i Administrativa.  
Blanca Jiménez Gaviria, funcionària del Cos de Tramitació Processal i Administrativa.  
Secretari: Jesús Navarro Medina, funcionari del subgrup C1 de la comunitat autònoma.  
  
  
Tribunal Delegat de la Rioja  
  
Tribunal titular  
President: Enrique Stern Briones, fiscal superior.  
Vocals:  
Luis Fernando Santos del Valle, lletrat de l'Administració de Justícia.  
Fernando Dueñas Fraile, lletrat de l'Administració de Justícia.  
María Nieves Palacios Martínez, funcionària del subgrup C1 de la comunitat autònoma.  
Isabel Delgado Ortega, funcionària del Cos de Tramitació Processal i Administrativa.  
Juan Carlos Giménez Martínez, funcionari del Cos de Tramitació Processal i Administrativa.  
Secretària: Almudena Vázquez Aransay, funcionària del subgrup A1 de la comunitat autònoma.  
  
Tribunal suplent  
President: José Carlos Orga Larres, magistrat.  
Vocals:  
María Añibarro Fernández, lletrada de l'Administració de Justícia.  
Manuel García-Miguel García-Rosado, lletrat de l'Administració de Justícia.  
María Guadalupe Molina Carazo, funcionària del subgrup C1 de la comunitat autònoma.  
Pilar Monge Siciliar, funcionària del Cos de Tramitació Processal i Administrativa.  
Elisa Gallego Porcel, funcionària del Cos de Tramitació Processal i Administrativa.  
Secretària: María Isabel Ruiz Martínez, funcionària del subgrup C1 de la comunitat autònoma.  
  
  
Unitat de col·laboració d'Albacete  
  
President  
Titular: Luis Miguel Fresneda Fresneda.  
Suplent: Francisco Leonardo García Alfaro.  
  
Vocals  
Titulars:  
Ángel Garrido Paños.  
María Victoria Navarro Vázquez.  
Cristina Castilla Yáñez.  
Suplents:  
Manuela Romero Sánchez.  
Rufina Gómez Segòvia.  
Antonino Motos González.  
  
  
Unitat de col·laboració de Càceres  
  
President  
Titular: Diego Plata Pedrazo.  
Suplent: José Ignacio Cercas Sánchez.  
Vocals  
Titulars:  
Virginia López Izquierdo.  
Teresa Granado Rico.  
Francisco Sabido Martín.  
Suplents:  
Ramón Cobián Prieto.  
María del Carmen Manzano Martín-Javato.  
María Ángeles Santillana Floriano.  
  
  
Unitat de col·laboració de Ceuta  
  
President/a  
Titular: Víctor Rodríguez Sendon.  
Suplent: María del Rosario Jiménez Lechuga.  
Vocals  
Titulars:  
Antonio Jesús Escalante García.  
Rosario Giménez Martí.  
Marta Iglesias Linde.  
Suplents:  
Francisco Chicón Córdoba.  
Jorge Oliva Velasco.  
Pedro Carlos Garrido Matas.  
  
  
Unitat de col·laboració de Melilla  
  
Presidenta  
Titular: M.ª Gloria Márquez Manzano.  
Suplent: Josefina Miralles Santos.  
Vocals  
Titulars:  
Ángeles Agulló Suárez.  
José Antonio Aniado del Moral.  
Milagros Sánchez Marín.  
Suplents:  
Encarnación Leal Vázquez.  
Manuel Roberto González Lamigueiro.  
Fernando Anselmo Caño Blázquez.  
  
  
Unitat de col·laboració de Múrcia  
  
President/a  
Titular: Julia García de la Calzada.  
Suplent: Felipe García Martínez.  
Vocals  
Titulars:  
Carmen González Marín.  
María Lorca Sánchez.  
Juan Antonio Alcaraz Úbeda.  
Suplents:  
Miguel Ángel Giménez Belmonte.  
Isabel María Vila Bernabé.  
Mariano Soriano de Liras  
  
  
Unitat de col·laboració de Tenerife  
  
Presidenta  
Titular: Matilde Valentín Fernández.  
Suplent: Asunción Pino Jiménez Marrero.  
Vocals  
Titulars:  
Pilar Candelaria Hernández Cabrera.  
José María Yanes González.  
Ana Isabel Martín Leyva.  
  
Suplents:  
Luisa María Amelia Guimerá Ravina.  
Rosario Fátima Fernández Taviel de Andrade.  
María del Carmen Bujalance Jiménez.  
  
Unitat de col·laboració d'Illes Balears  
  
Presidenta  
Titular: M.ª Victoria Torres García-Lomas.  
Suplent: Joana Maria Collado García.  
Vocals  
Titulars:  
M.ª del Carme Rodríguez Martín.  
María Luisa Tolivia Sánchez.  
Francisco Javier Barba Martín.  
Suplents:  
Josep Antoni Coll Pons.  
Rosa María Morales Cerdá.  
Martín Guillén Mestre.  
  
Unitat de col·laboració de Valladolid  
  
President  
Titular: Arturo López Sacristàn.  
Suplent: Juan Ibares Hernández  
Vocals  
Titulars:  
Pedro Antonio Rodríguez Moreda.  
Libertad Sánchez Martín.  
Asunción Trueba Ruiz.  
Suplents:  
Jorge Carcedo Moldón.  
Concepción Carranza García.  
Isabel Perales Teurlais.  
  
ANNEX III  
Instruccions per a l'ompliment de la sol·licitud d'admissió  
  
Llegiu atentament i seguiu les següents instruccions.  
Molt important. Aquest imprès es descarrega gratuïtament en les pàgines web que s'indiquen en la convocatòria i conté una numeració. No utilitzeu fotocòpies, perquè no podran ser admeses.  
  
Instruccions generals  
- Escriviu amb bolígraf negre o blau sobre superfície dura i llisa, utilitzant majúscules tipus impremta.  
- Eviteu realitzar correccions, esmenes o ratllades.  
- No oblideu signar l'imprès en el requadre corresponent.  
  
Instruccions particulars  
- Caselles 15 i 16. Indiqueu el cos, si és el cas l'especialitat, i el codi que s'indiquen en la convocatòria.  
- Casella 20. Indiqueu la província, amb el seu codi, en què desitgeu realitzar l'examen entre les que s'indiquen en l'ordre de convocatòria.  
- Aspirants amb discapacitat. Opten o no per la quota de reserva, indicaran el grau de discapacitat, segons el dictamen de l'òrgan competent, en la casella 21, i indicaran, si és el cas, en la casella 23, l'adaptació que pogueren necessitar, acompanyant l'informe sobre la seua pertinença. Els qui, a més, opten per la quota de reserva, ho indicaran marcant una aspa en la casella 22 «Reserva discapacitat».  
- Proves optatives de llengua autonòmica i dret foral. Quan així ho prevegen les convocatòries, els que desitgen examinar-se escriuran en la casella corresponent la paraula «Realitza», els qui desitgen acreditar documentalment els seus coneixements escriuran «Documenta», i els que s'acullen a ambdós sistemes, en els termes de la convocatòria, escriuran «Documenta i realitza».  
  
Instruccions per al pagament de taxes i la presentació de l'imprès  
- Consigneu en el requadre destinat a «Import» el corresponent als drets d'examen que s'indiquen en la convocatòria, ja que és un imprés autoliquidatiu.  
- Presenteu aquesta sol·licitud, original i dues còpies, en qualsevol banc, caixa d'estalvis o cooperativa de crèdit que actuen com a entitats col·laboradores de la recaptació tributària (no cal tindre compte obert).   
  
- L'entitat col·laboradora li haurà de tornar, degudament segellats «l'exemplar per a l'interessat» que servirà com a justificant de pagament i «l'exemplar per a l'Administració».  
- «L'exemplar per a l'Administració» d'aquesta sol·licitud haurà d'entregar-se en algun dels registres indicats en la convocatòria, que també segellaran «l'exemplar per a l'interessat». Aquest segell del registre servirà com a justificant de la presentació.  
- Les sol·licituds presentades en l'estranger podran cursar-se a través de les representacions diplomàtiques o consulars corresponents. S'hi acompanyarà el justificant bancari d'haver ingressat els drets d'examen en el compte que figure en la convocatòria.  
  
ANNEX IV  
  
(Nom i cognoms) ..., amb domicili en ..., de ... anys d'edat, amb document nacional d'identitat número ..., declara sota jurament o promesa, als efectes de ser nomenat/ada funcionari/ària del Cos de Tramitació Processal i Administrativa, que no ha sigut separat/ada del servei de cap de les administracions públiques i que no es troba inhabilitat/ada per a l'exercici de funcions públiques, ni comprés/a en cap de les causes d'incapacitat i incompatibilitat establides en les disposicions legals.  
  
  
..., ... d ... de ...  
  
El/la declarant,